PROIECT DIDACTIC
Disciplina: Geografie
Clasa: IX 
Timp disponibil: 45 min
Unitatea de învățare: Populația și așezările umane
Tema / Unitatea de conținut: Migrația populației: factori și tipuri de migrații. Repartiția spațială a populației
Unități de competenţă :  
1.1. Utilizarea terminologiei geografice pentru caracterizarea realității geografice social-economice;
2.3. Formularea unor convingeri despre realitatea geografică social-economică, în baza suporturilor statistice, grafice și cartografice;
3.2. Deducerea unor măsuri de soluționare a stuațiilor-problemă a mediului uman la nivel local și național.
Obiective operaţionale: La finele activităţii didactice elevii vor fi capabili: 
O1. Să utilizeze terminologia geografică pentru caracterizarea populaţiei ţării;
O2. Să clasifice migraţia populaţiei conform diverselor criterii;
O3. Să explice cauzele și consecințele migrației populației țării, în baza studierii textului din manual și a materialelor grafice;
O4. Să identifice factorii care influenţează repartiţia spaţială a populaţiei ţării, în baza hărţilor tematice.
Tehnologie didactică
· Metode/Tehnici: 
Discuția dirijată, Tehnica Hexagonul, Tehnica ”6 de ce?”, Tehnica Graffitti, tabelul T, lucrul cu manualul, lucrul cu harta, posterul.
· Forme de organizare a activităţii:  
Activităţi frontale, individuale, în grup.
· Resurse didactice: 
1. Sochircă V., Cozma N.; Baciu T. Geografie, Manual pentru clasa a IX.  Editura Arc, Chişinău 2024;
2. Atlase geografice școlare; 
3. Harta teritorial-administrativă / fizică / economică a Republicii Moldova.

	1.  Se propune elevilor să răspundă la întrebări după tehnica „Hexagonul”
1.Cum a variat, pe parcursul anilor 1940-2023, dinamica numerică a populației Republicii Moldova?
2. Ce reprezintă natalitatea, mortalitatea, bilanțul natural al populației, recensământul populaţiei?
3.În ce condiții bilanţul natural al populaţiei este pozitiv sau negativ?
4.Care sunt factorii ce influenţează asupra indicatorilor reproducerii populaţiei?
5.De ce are loc îmbătrânirea populaţiei ?
6.Unde, în ţara noastră, rata natalităţii este mai ridicată decât rata mortalităţii?
7.Care este soluția pentru creșterea populației țării?
8.Ce presupene teoria tranziţiei demografice?

             Cum?

Ce?                       În ce condiții?

Care?                  De ce?

             Unde?
2. Elevii comentează citatul: „Oamenii nu sunt păsări călătoare şi migrarea lor se explică nu prin legile biologice, ci prin cele sociale.” (N.N. Baranski, geograf rus)

	1. Factorii și clasificarea migrației populației. 
Discuții cu privire la următoarele aspecte:
- Care este impactul persoanelor plecate sau sosite, asupra populaţiei unei ţări?
- Se propune elevilor să explice noţiunile: migrația populației, emigrare, imigrare studiind definiţiile din manual și formulând cuvinte asociate cu termenii-cheie.
- Analiza tabelului 2.1. Factorii și consecințele migrației, pag. 37.
Se studiază textul din manual și se formează câte două echipe care completează posterul: ”Cauzele migrației” și ”Consecințele migrației”. Se face schimb de postere.
Ulterior, echipele de elevi, pe alt poster, completează organizatorul grafic ”Clasificarea migrațiilor după diferite criterii”.
2. Migrația populației în Republica Moldova
Se propune elevilor să studieze textul din manual cu privire la particularitățile migrației populației în Republica Moldova și să formuleze 3 întrebări în baza textului.
Exemple:
- Cum a influenţat factorul istoric asupra proceselor  migraţioniste din Republica Moldova?
- De ce fluxul de migraţie al populaţiei de la sat la oraş este mai mare decât cel de la oraş la sat?
- Care sunt direcțiile și numărul de migranți pe țări?

Se propune elevilor să se împartă în două echipe: I echipă vor indica avantajele migraţiei, iar a II echipă- dezavantajele migraţiei.

3. Repartiția spațială a populației. 
- Exerciții de analiză a fig. 2.9, pag.40 cu privire la factorii care influențează repartiția spațială a populației;
- Exerciții de comparare privind diferențierea densității populației și distribuția ei pe unități administrativ-teritoriale, analizând harta din manual (fig. 2.10, pag.40)

	Lucrul cu manualul
Dialog dirijat

	1. Afirmaţia- Populaţia Republicii Moldova se micşorează
DE CE?  - emigraţia în alte state sau natalitatea redusă;
DE CE? – au un nivel de trai scăzut sau cheltuieli mari pentru creşterea şi educarea copiilor;
DE CE? – salariile sunt mici, lipsa locurilor de muncă;
DE CE? – statul nu are bani, nivel slab de dezvoltare;
DE CE? – numărul fabricilor şi uzinelor este mic, nu se plătesc impozite, etc.
DE CE? – nu sunt investiţii, impozitele sunt mari, lipseşte piaţa de desfacere, prezenţa corupţiei şi birocraţiei.
2. Identificaţi criteriul de clasificare a următoarelor tipuri de migraţii: sezoniere, familiale, interne, spontane, definitive, economice, forţate.
	Tehnica ”6 de ce?”

	Se fac concluzii referitor la lecție.
Tema pentru acasă: pag.37-41, itemii 1-4, pag.41
· Aflaţi suprafaţa localităţii natale şi numărul de locuitori şi calculaţi densitatea medie a populaţiei. Comparaţi rezultatul obţinut cu densitatea medie pe ţară.
· Posterul. Elaborați un poster în care să reflectați avantajele și dezavantajele globalizării pentru Republica Moldova, accentuând aspectele interculturale ale globalizării.

